b'\n_START_ARTICLE_\nGeronimo\n_START_PARAGRAPH_\nGeronimo eller Goyathlay ("Han der gaber") 16. juni 1829 \xe2\x80\x93 17. februar 1909) var en ber\xc3\xb8mt h\xc3\xb8vding for apache-stammen chiricahua. _NEWLINE_Geronimo blev f\xc3\xb8dt i et omr\xc3\xa5de, der nu svarer til delstaten New Mexico i USA og en del af det nordlige Mexico, men dengang betragtede de oprindelige amerikanere omr\xc3\xa5det som deres land. Geronimo voksede op som en respekteret medicinmand og en fuldb\xc3\xa5ren kriger, der k\xc3\xa6mpede mange slag mod mexicanske tropper. Civile bander massakrerede nogle af hans sl\xc3\xa6gtninge i 1858, hvilket skabte et had i Geronimo mod mexicanere resten af hans liv. Det var disse modstandere, der gav ham navnet "Geronimo", som er den spanske form for navnet p\xc3\xa5 kirkefaderen Hieronymus (= Jeronimus)._NEWLINE_Geronimo k\xc3\xa6mpede mod et voksende antal h\xc3\xa6renheder fra b\xc3\xa5de Mexico og USA og blev kendt for sit vovemod og evne til at undslippe tilfangetagelse. Hans krigere skulle blive de sidste af en st\xc3\xb8rre enhed, som n\xc3\xa6gtede at anerkende den amerikanske regering i de vestlige territorier. Den 14. september 1886 afsluttedes en \xc3\xa6ra, da Geronimo overgav sig til milit\xc3\xa6ret og blev sendt i fangelejr i Florida._NEWLINE_I 1894 blev han flyttet til Oklahoma, hvor han p\xc3\xa5 sine gamle dage blev en ber\xc3\xb8mthed p\xc3\xa5 markeder og lign. Han deltog ogs\xc3\xa5 i ceremonien, da Theodore Roosevelt blev indsat som pr\xc3\xa6sident i 1905, men fik aldrig tilladelse til at returnere til sin f\xc3\xb8deegn \xe2\x80\x93 stik mod indg\xc3\xa5ede aftaler._NEWLINE_Geronimo d\xc3\xb8de af lungebet\xc3\xa6ndelse i Fort Sill, Oklahoma.\n_START_SECTION_\nGeronimo byen\n_START_PARAGRAPH_\nGeronimo er nu en sp\xc3\xb8gelsesby i Graham County i delstaten Arizona, USA. Den ligger p\xc3\xa5 US 70 (hovedvej 70) mellem Bylas og Fort Thomas vest for Safford. Byen var jernbanestation p\xc3\xa5 Arizona Eastern-jernbanelinjen og er opkaldt efter h\xc3\xb8vdingen. Byens postkontor \xc3\xa5bnede i 1896 og lukkede kort derefter. Tilbage er kun en stor bygning.\n_START_SECTION_\nFamilie\n_START_PARAGRAPH_\nGeronimo efterlod sig 7 koner og havde til sidst 54 b\xc3\xb8rn.'